
Nr. 11898/01.07.2024




REFERAT DE APROBARE

a Proiectului de hotărâre a Consiliului Local al comunei Cornetu, judeţul Ilfov privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului comunei Cornetu, judeţul Ilfov şi al instituţiilor şi serviciilor publice de interes local începând cu data de 1 iunie 2024

[bookmark: _GoBack]Prin Referatul Compartimentului Resurse Umane, înregistrat cu nr. 11844/28.06.2024, se aduce la cunoştinţă necesitatea elaborării unui proiect de hotărâre privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului comunei Cornetu, judeţul Ilfov şi al instituţiilor şi serviciilor publice de interes local începând cu data de 1 iunie 2024.
	 
În conformitate cu prevederile Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, art. 11 din Capitolul II – Salarizarea – Secţiunea 1 – Sistemul de stabilire a salariilor de bază, soldelor de funcții/salariilor de funcție, indemnizațiilor de încadrare și indemnizațiile lunare în sectorul bugetar, potrivit cărora: 
  	”(1) Pentru funcţionarii publici şi personalul contractual din cadrul familiei ocupaţionale "Administraţie" din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor.(…)
    	(3) Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25.
    	(4) Nivelul veniturilor salariale se stabileşte, în condiţiile prevăzute la alin. (1) şi (3), fără a depăşi nivelul indemnizaţiei lunare a funcţiei de viceprimar sau, după caz, a indemnizaţiei lunare a vicepreşedintelui consiliului judeţean, sau, după caz, a viceprimarului municipiului Bucureşti, corespunzător nivelului de organizare: comună, oraş, municipiu, sectoarele municipiului Bucureşti, primăria generală a municipiului Bucureşti, exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri şi cheltuieli.”  
Potrivit prevederilor art. 12, din aceeași lege - cadru, salariile de bază, gradațiile și indemnizațiile lunare se stabilesc potrivit prevederilor legii – cadru și anexelor I – IX, astfel încât, împreună cu celelalte elemente ale sistemului de salarizare, să se încadreze în fondurile aprobate de la bugetul de stat, bugetul asigurărilor sociale de stat, bugetele locale și bugetele fondurilor speciale pentru cheltuielile de personal, în vederea realizării obiectivelor, programelor și proiectelor stabilite. 
Potrivit art. 13 alin. (1) al aceluiași act normativ, modul de stabilire a indemnizațiilor lunare pentru funcțiile de demnitate publică se determină prin înmulţirea coeficienţilor din anexa nr. IX cu salariul de bază minim brut pe ţară garantat în plată în vigoare.
Conform prevederilor art. 1 din H.G. nr. 900/2023 pentru stabilirea salariului de bază minim brut pe ţară garantat în plată, cu modificările şi completările ulterioare, ”Începând cu data de 1 octombrie 2023, salariul de bază minim brut pe ţară garantat în plată*), prevăzut la art. 164 alin. (1) din Legea nr. 53/2003 - Codul muncii, republicată, cu modificările şi completările ulterioare, se stabileşte în bani, fără a include indemnizaţii, sporuri şi alte adaosuri, la suma de 3.300 lei lunar, pentru un program normal de lucru în medie de 165,333 ore pe lună, reprezentând 19,960 lei/oră.”
Potrivit prevederilor art. I alin. (1) din O.U.G. nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum și pentru prorogarea unor termene, cu modificările şi completările ulterioare, „Prin derogare de la prevederile art. 12 alin. (2) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, începând cu data de 1 ianuarie 2024, cuantumul brut al salariilor de bază/soldelor de funcţie/ salariilor de funcţie/indemnizațiilor de încadrare lunară de care beneficiază personalul plătit din fonduri publice potrivit prevederilor legale în vigoare se majorează cu 5% faţă de nivelul acordat pentru luna decembrie 2023;”
Potrivit alin. (2) al aceluiași articol,”Prin derogare de la prevederile art. 13 alin. (1) din Legea-cadru nr. 153/2017, cu modificările şi completările ulterioare, începând cu data de 1 ianuarie 2024, indemnizațiile lunare pentru funcţiile de demnitate publică locală şi funcţiile asimilate acestora, prevăzute în anexa nr. IX litera C la Legea-cadru nr. 153/2017, cu modificările şi completările ulterioare, se majorează cu 5% faţă de nivelul acordat pentru luna decembrie 2023.” 
[bookmark: _Hlk155273874]Conform art. II din O.U.G. nr. 115/2023: ”Începând cu data de 1 ianuarie 2024, cuantumul sporurilor, indemnizaţiilor, compensaţiilor, primelor şi al celorlalte elemente ale sistemului de salarizare care fac parte, potrivit legii, din salariul brut lunar, solda lunară de care beneficiază personalul plătit din fonduri publice se menţine cel mult la nivelul cuantumului acordat pentru luna decembrie 2023, în măsura în care personalul ocupă aceeaşi funcţie şi îşi desfăşoară activitatea în aceleaşi condiţii.”
Prin adoptarea O.U.G. nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice, de către Guvernul României în data de 23.05.2024 şi publicarea acesteia în Monitorul Oficial al României, Partea I, nr. 484 în data de 24 mai 2024, s-a creat cadrul legislativ în vederea recunoaşterii importanţei muncii şi a gradului de specializare dobândit de-a lungul timpului de către categoriile de personal din sistemul bugetar local, în contextul existenţei unor diferenţe salariale manifestate între funcţii din administraţia publică centrală şi funcţii din adminstraţia publică locală şi, totodată, în vederea actualizării nivelului de salarizare a personalului din aparatul de specialitate al primarului din unităţile administrativ-teritoriale cu până la 20.000 de locuitori. 
Astfel, la art. II din actul normativ anterior menționat, se prevede faptul că “Prin derogare de la prevederile art. 11 alin. (4) din Legea-cadru nr. 153/2017, cu modificările şi completările ulterioare, funcţionarii publici şi personalul contractual din cadrul familiei ocupaţionale „Administraţie“ din aparatul de specialitate al primarului şi din instituţiile şi serviciile publice de interes local corespunzătoare anexei nr. IX lit. C poziţiile 23-28 pot beneficia, începând cu luna iunie 2024, de majorarea salariului de bază cu până la 10% faţă de nivelul acordat pentru luna decembrie 2023.”
În atare situație, prin proiectul de hotărâre, se propune ca salariile de bază pentru funcționarii publici și personalul contractual din cadrul aparatului de specialitate al primarului comunei Cornetu, judeţul Ilfov şi al instituțiilor şi serviciilor publice de interes local să fie stabilite prin majorarea cu 10% față de nivelul acordat pentru luna decembrie 2023, suplimentar faţă de majorarea de 5% acordată conform prevederilor art. I alin. (2) din O.U.G. nr. 115/2023, începând cu data de 1 iunie 2024.
Față de cele prezentate anterior, supun spre dezbatere şi aprobare Consiliului Local al comunei Cornetu, judeţul Ilfov proiectul de hotărâre privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului comunei Cornetu, judeţul Ilfov şi al instituțiilor şi serviciilor publice de interes local începând cu data de 1 iunie 2024.

